﻿ Nəsimi RPİ-nin əməkdaşları ev qarətçilərini yaxaladılar - FOTO » www.tezadlar.az
Nəsimi RPİ-nin əməkdaşları ev qarətçilərini yaxaladılar - FOTO
Daxili İşlər Nazirliyindən (DİN) verilən məlumata görə, keçirilən əməliyyat nəticəsində əvvəllər məhkum olunmuş paytaxt sakini Tofiq Cəfərov və Sabirabad rayon sakini Peyman Quliyev tutulublar.
"Tezadlar.az" Daxili İşlər Nazirliyinin saytına istinadən xəbər verir ki, Binəqədi RPİ 6-cı PB və Nəsimi RPİ 21-ci PB əməkdaşlarının birgə keçirdikləri əməliyyat-axtarış tədbirləri nəticəsində yanvarın 24-də Nəsimi rayonu ərazisindəki evlərin birindən 250 manat, 250 ABŞ dolları və 1000 manat dəyərində qızıl-zinət əşyaları oğurlamaqda şübhəli bilinən Bakı şəhər sakini, əvvəllər məhkum olunmuşlar - T.Cəfərov və Sabirabad rayon sakini P.Quliyev saxlanılmışlar.
T.Cəfərovun ətrafında aparılmış əməliyyat tədbirləri ilə onun Qax rayon sakini S.Mürsəlov və digər bir nəfərlə birgə Binəqədi rayonu ərazisindəki bir evdən televizor oğurlaması da müəyyən edilmişdir.
Davam etdirilən tədbirlərlə S.Mürsəlov da saxlanılmışdır.